Diari Oficial de la Generalitat Valenciana


Sumari del DOGV 9984, del 15-11-2024 (2024/11932)

RESOLUCIÓ de 4 de novembre de 2024, per la qual s’autoritza un ajust entre dotacions de línies de subvenció de l’annex de transferències i subvencions de capital del programa pressupostari 431D00, Qualitat i rehabilitació, de la Vicepresidència i Conselleria de Servicis Socials, Igualtat i Vivenda, per import de 2.650.000,00 euros (expedient 16.029/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11297

CVE
:   WVWV-Y-9880-83366

Data del document
:   04-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

La Direcció General de Vivenda planteja la necessitat d’incrementar el crèdit en les línies de subvenció de concurrència competitiva S0245 i S0501, del capítol 7 i programa pressupostari 431D00, Qualitat i rehabilitació, per import d’1.500.000,00 i 1.150.000,00 euros, respectivament, ja que les dotacions actuals resulten insuficients per a atendre compromisos de gastos d’exercicis tancats, que han sigut adquirits d’acord amb el procediment administratiu i comptable, exigibles en l’exercici de procedència i no reconegudes a 31 de desembre i que van comptar amb crèdit disponible en l’exercici de procedència.

Per això, la Vicepresidència i Conselleria de Servicis Socials, Igualtat i Vivenda planteja una modificació pressupostària consistent en una transferència de crèdit de disponibilitats existents entre línies de subvenció de concurrència competitiva del programa pressupostari 431D00, Qualitat i rehabilitació, del capítol 7, per disponibilitats existents en la línia de subvenció S1184, Pla Estatal de Vivenda 2022-2025, per import de 2.650.000,00 euros, a les línies de subvenció de concurrència competitiva S0245, Pla Recuperem Llars, per import d’1.500.000,00 euros i a la S0501 Foment de la Qualitat de la Vivenda de la Comunitat Valenciana, per import d’1.150.000,00 euros. La modificació proposada no implica variació en els objectius del programa pressupostari afectat i estos crèdits no estan subjectes a compromisos pendents ni a finançament condicionat.

A este efecte, i en virtut del que es disposa en els articles 44 i 49 de la Llei 1/2015, de 6 de febrer, d’hisenda pública, del sector públic instrumental i de subvencions, i en els articles 21 i 24 de Llei 8/2023, de pressupostos de la Generalitat per a l’exercici 2024, i considerant la competència per a resoldre de conformitat amb el que s’establix en la Resolució de 12 de febrer de 2024 (DOGV 9792, 20.02.2024), de delegació de determinades competències en òrgans d’esta conselleria,

RESOL

*Primer i únic*

Autoritzar les següents modificacions en l’annex de transferències i subvencions de capital de l’aplicació pressupostària Z61691713LA12147, programa pressupostari 431D00, Qualitat i rehabilitació, que impliquen:

1. Minorar la dotació de la línia de concurrència competitiva S1184, del capítol 7, d’acord amb el detall següent:

|  |  |  |  |  |  |  |
| --- | --- | --- | --- | --- | --- | --- |
| *Codi* | *Denominació* | *Dotació anterior* |  |  | *Modificació baixa* | *Dotació modificada* |
| S1184 | Pla estatal de vivenda  2022-2025 | Aportació GV |  |  |  |  |
|  | No condicionada | 8.266.989,40 | | -2.650.000,00 | 5.616.989,40 |
|  | Condicionada |  | |  |  |
|  | Aportació externa |  |  |  |  |
|  | 70343 d’Infraestructures  públiques i transport | 50.695.656,00 | | 0,00 | 89.702.862,00 |
|  | Total | 79.878.943,40 | | -2.650.000,00 | 09.368.322,40 |

  

2. Incrementar la dotació de les línies de concurrència competitiva, de capítol 7, d’acord amb el detall següent:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació alta/baixa* | *Dotació modificada* |
| S0245 | Pla Recuperem Llars | 6.500.000,00 | 1.500.000,00 | 8.000.000,00 |
| S0501 | Foment de la Qualitat de la Vivenda de la Comunitat Valenciana | 5.400.000,00 | 1.150.000,00 | 6.550.000,00 |

  
  

València, 4 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública